kardosdrur/scandi-wiki huggingface dataset:
Tempo

Tempo er et udtryk for hastigheden i en takt eller en rytme. Selve ordet tempo er italiensk for tid. Tempoet for et musikstykke bliver markeret fra starten af. I moderne musik bruger man enheden BPM, der står for "beats per minute" eller på dansk taktslag pr. minut. Det betyder, at man specificerer længden af en taktslag, og derefter hvor mange af disse, der skal spilles pr. minut. Denne matematiske udregning af tempo blev populær i løbet af det 19. århundrede, da de første metronomer blev lavet. Disse var dog højest upålidelige.

Musikudtryk 

Før metronomernes tid blev man nødt til at angive tempoet på en anden måde. Dette skete ved fagudtryk, der sagde hvordan musikken skulle spilles. De fleste af disse udtryk var italienske, fordi de fleste af de mere vigtige komponister i det 17. århundrede var italienske. Selv om metronomen blev opfundet, blev disse udtryk stadigvæk brugt, da de ud over tempoet også angav stemningen.

Italienske tempomarkeringer

Almindelige tempomarkinger 

De mest almindelige tempomarkeringer på italiensk er:

 Grave – meget langsomt og næsten højtideligt
 Largo – langsomt og bredt
 Adagio – langsomt
 Lento – "langsomt", men normalt kun moderat
 Andante – i gående fart
 Moderato – et moderat tempo – hverken hurtigt eller langsomt
 Allegretto – "en lille allegro", forstået som ikke helt så hurtigt som allegro
 Allegro – hastigt
 Presto – hurtigt
 Vivace – meget hurtigt, livligt og friskt
 Prestissimo – meget meget hurtigt

Mindre almindelige tempomarkinger 

 Larghetto – ikke helt så langsomt som largo
 Larghissimo – meget langsomt stykke musik. Betegnelsen benyttes i den klassiske musik.

Fælles udtryk 

 non troppo – ikke for meget; f.eks. Allegro non troppo (eller Allegro ma non troppo) som betyder "Hurtigt, men ikke for meget."
 molto – meget, som i Allegro molto
 poco – let, som i Poco Adagio
 piu – mere, som i Piu Allegro
 meno – mindre, som i Meno Presto

Stemningsmarkeringer med en forbindelse til tempoet 

Makeringer, der hovedsageligt udtrykker en stemning, men som også har et tempo:

 Vivace – livligt (som generelt indikerer en temmelig hurtig sats)
 Maestoso – majestætisk ellers statsligt (som generelt indikerer en højtidlig, langsom sats)

Udtryk for skift i tempoet 

Dette er en liste for udtryk, der angiver et skift i tempoet:

 Accelerando – accelererer tempoet (fork.: accel.)
 Meno Mosso – mindre bevægelse eller langsommere
 Più Mosso – mere bevægelse eller hurtige
 Rallentando – sætter tempoet ned (fork.: rall.)
 Ritardando – sætter tempoet ned (fork.: rit.)
 Ritenuto – en anelse langsommere

Disse udtrykker et graduelt skift i tempo. Hvis en komponist skifter tempo med det samme, angiver personen normalt bare et ny tempo. Der er også:

 A tempo – tilbage til det forrige tempo efter forandringen.
 Tempo I – ofte i begyndelsen af en ny sektion i et musikstykke, som angiver tilbagevenden til stykkets originale tempo.

Mere kompleks og mindre præcis er:

 Rubato – frihed til justeringer af tempoet efter eget udtryksformål.
Cazin

Cazin er en by i det nordvestlige Bosnien-Hercegovina, med et indbyggertal (pr. 2007) på ca. 62.000. Byen ligger i kantonen Una-Sana, tæt ved grænsen til nabolandet Kroatien.

Byer i Bosnien-Hercegovina
Velika Kladuša

Velika Kladuša er en by i det nordvestlige Bosnien-Hercegovina, med et indbyggertal (pr. 2007) på ca. 46.000. Byen ligger i kantonen Una-Sana, på grænsen til nabolandet Kroatien.

Byer i Bosnien-Hercegovina
Visoko

Visoko er en by i det centrale Bosnien-Hercegovina, med et indbyggertal (pr. 2007) på ca. 40.000. Byen ligger i kantonen Zenica-Doboj.

Byer i Bosnien-Hercegovina
DR2 Premiere

DR2 Premiere er et dansk filmmagasin sendt på DR2 siden 15. september 2008. Programmet præsenterer og anmelder de nyeste spillefilm i biograferne. 

Vært på programmet var oprindeligt Mikkel Munch-Fals, men i september 2009 – april 2010 havde programmet en ny vært hver uge, typisk instruktører eller skuespillere.

Den 26. april 2010 introducerede programmet et fast værtspar: 41-årige lektor på Filmvidenskab Kasper Bering Liisberg og den 32-årige filminstruktør-in-spe Tea Lindeburg. De var værter, indtil programmet blev taget af sendefladen i december 2010.

Se også 
 Bogart
 Filmkanylen
 Filmland
 Filmredaktionen
 Filmorientering
 Filmselskabet
 Film:syn
 I Biffen
 Marilyn

Noter

Eksterne henvisninger 
 DR2 Premieres hjemmeside
 Berlingske Tidende 8. april 2010: DR2 Premiere dropper kendisværter
 Politiken 8. juli 2010: Det nye 'DR 2 Premiere' sjofler filmkritikken 

DR-programmer
Tv-programmer om film
Mesofil

Mesofil er en betegnelse for organismer som lever bedst ved moderate temperaturer, typisk mellem 20oC og 45oC. Betegnelsen bruges om mikroorganismer. Der findes mesofile organismer i bl.a. jord, dyr og mennesker. Mesofile organismer er vigtige i produktionen af ost, kærnemælk, sm¢r og tykmælk samt i fremstillingen af øl og vin.

Mikroorganismer
Kjetil Wæhler

Kjetil Wæhler er en norsk professionel fodboldspiller, som spiller i forsvaret for Sogndal. Tidligere har han spillet i den danske klub AaB, hvor han også var anfører efter at Andreas Johanssons kontrakt udløb i sommeren 2010 frem til han forlod klubben i vinterpausen 2011/12.
Wæhler er landsholdsaktuel for Norge, hvor han har spillet 16 kampe og scoret 1 mål.

Han blev kåret som årets AaB'er i 2009/2010-sæsonen efter afstemning for medlemmerne i AaB Support Club. Han fik næsten 75% af stemmerne.

Han har tidligere spillet for Vålerenga, FC Lyn Oslo, Wimbledon og Moss (lån).

Eksterne henvisninger

Referencer 

Fodboldspillere fra Norge
Fodboldspillere fra AaB
Fodboldspillere fra FC Lyn Oslo
Fodboldspillere fra Moss FK
Fodboldspillere fra Vålerenga IF
Fodboldspillere fra Wimbledon F.C.
Fodboldspillere fra IFK Göteborg
Tønsberg (flertydig)

Tønsberg har flere betydninger:

 Tønsberg – by i Norge.
 Tønsberg, Adam – dansk skuespiller.
 Tønsberg, Jeppe – dansk forfatter, foredragsholder og stadsarkivar.
 Tønsberg, Marianne – dansk skuespiller.
 Tønsberg, Ivar – dansk maler.
 Tønsbergfjorden – norsk fjord.
 Tønsberg, Sofie

Se også
 Tunsberg Stift – norsk stift med sæde i Tønsberg
Peter Larsen (skuespiller)

Peter Larsen (født 2. januar 1956 i Næstved) er en dansk skuespiller.

Larsen begyndte som 12-årig i Næstved Amatørscene.
Han har gået på mimeskole i Polen, blev senere konferencier på Festival of Fools og kom med i teatergruppen Solvognen. Senere indledte han et samarbejde med Anne Marie Helger.

Det blev dog hans filmdebut med Mord i mørket i 1986, der førte til hans store folkelige gennembrud. Her spillede han transvestit, og senere fulgte mange tv-optrædener hos Hans Otto Bisgaard som henholdsvis tjener Frandsen og den særdeles barmfagre fru Erna Iversen. 

Peter Larsen gennemgik Tamil-sagen i Niels Ufers stykke Mens vi venter på retfærdigheden på Café Teatret. 

25 år efter stykket om Tamil-sagen genoplivede Peter Larsen sin figur kultursociolog Jørgen Andersen i stykket Mens vi venter på Irakkommissionen, der blev opført på Det Kongelige Teater i november og december 2017 og på Teater Katapult i Århus i marts 2018. Stykket har repremiere på Det Kongelige Teater i februar og marts 2019.

Filmografi 
 Take it Easy (1986)
 Mord i mørket (1986)
 Mord i Paradis (1988)
 Høfeber (1991)
 Det skaldede spøgelse (1992)
 Viktor og Viktoria (1993)

Tv-serier 
 Alletiders jul (julekalender, 1994)

Henvisninger

Eksterne henvisninger 
 

Skuespillere fra Danmark
Personer fra Næstved
Danny Thykær

Danny Thykær (født 27. november 1978) er en dansk skuespiller.

Thykær er uddannet fra Brenaa Teater Institut i 1999 og NSCD-Leeds, England i 2003.

Udvalgt filmografi

Eksterne henvisninger 
 
 

Skuespillere fra Danmark
Bo Thomas

Bo Thomas (født 28. september 1966) er en dansk stuntman og skuespiller.

Filmografi 
 Mord i Paradis (1988)
 Tempelriddernes skat II (2007)
 Blå mænd (2008)
 Anja og Viktor - i medgang og modgang (2008)

Eksterne links 
 

Skuespillere fra Danmark
Niels Vendius

Niels Vendius (født 3. januar 1962) er en dansk skuespiller. Siden 2010 har han været leder af Thy Teater.

Filmografi 
 Anja og Viktor - i medgang og modgang (2008)

Tv-serier 
 Rejseholdet (2000-2003)
 Anna Pihl (2006-2007)

Eksterne henvisninger 
 

Skuespillere fra Danmark
Sarah Secher Ernst

Sarah Secher Ernst (født 8. oktober 1975) er en dansk skuespiller.

Secher Ernst er uddannet fra Dell'Arte School of Physical Theatre i 1997 og fra Statens Teaterskole i 2002.

Filmografi 
 Lad de små børn (2004)
 Store planer (2005)

Eksterne henvisninger 
 

Skuespillere fra Danmark
Tiraspol

Tiraspol (russisk:Тираспољ) er en by i det sydøstlige Moldova, der med et indbyggertal på  indbyggere er landets næststørste by. Byen ligger ved bredden af floden Dnestr og blev grundlagt i 1792.

Tiraspol er de facto hovedstad i Transnistrien.

Referencer 

Byer i Transnistrien
Etableret i 1792
Beatrice Seedorff

Beatrice Seedorff (født 9. november 1952) er en dansk skuespiller.

Seedorff er uddannet fra Statens Teaterskole i 1984.

Filmografi 
 Manden der ville være skyldig (1990)
 To mand i en sofa (1994)
 Skat - det er din tur (1997)
 Manden som ikke ville dø (1999)
 Opbrud (2005)

Eksterne henvisninger 
 

Skuespillere fra Danmark
Olaf Højgaard

Olaf Højgaard (født 25. januar 1972) er en dansk skuespiller. Højgaard er uddannet fra skuespillerskolen ved Aarhus Teater i 2002. På teatret har han bl.a. medvirket i En biceps i august på Entré Scenen og Dom over skrig på Teater Katapult.

I 2005 modtog han en Reumert talentpris og i 2006 modtog han teaterprisen EntréPrisen.

Filmografi 
 MollyCam (2008)
 Vølvens forbandelse (2009)

Tv-serier 
 Ørnen (2004)
 Gråzon2018

Teater 
Prins H Univers vol. 1 (2010) 
 Prins H Univers vol. 2 (2011)

Eksterne kilder og henvisninger 

 Olaf Højgaards hjemmeside 
 

Skuespillere fra Danmark
Rîbniţa

Rîbniţa (russisk:Рыбница (Rybnitsa)) er en by i den nordlige del af den autonome republik Transnistrien (del af Moldova), med et indbyggertal (pr. 2004) på ca. 57.000. Byen ligger på østbredden af floden Dnestr.

Historie 
Rîbniţa blev grundlagt i 1628. som et rutheniske landsby Rybnytsia. Så tidligt som i 1657 blev Rîbniţa nævnt i dokumenter som en vigtig by. På dette tidspunkt var byen en del af den polsk-litauiske realunion. I denne periode kan man finde mange spor af vesteuropæisk indflydelse i byen, men Rîbniţa var mere tiltrukket af Rusland, så i 1793 blev byen en del af det russiske kejserdømme.

Økonomi 

Rîbniţa er hjemsted for Transnistriens største  virksomhed. Selskabet producerer stålplader på baggrund af jernskrot. Årligt produceres for mere end 500 millioner USD, hvilket traditionelt udgør mellem 40% og 50% af Transnistriens BNP. Der er andre industrier i byen, herunder den ældste sukkerfabrik i Transnistrien (grundlagt i 1898), et destilleri og en cementfabrik. Byen har en stor jernbanestation, en flodhavn, samt endelig et supermarked, "Sheriff".

Mennesker og kultur 
Central Rîbniţa har høje bygninger og et aktivt byliv. Der er en populær park nær byens reservoir, og mange historiske og arkitektoniske monumenter i byen og de omkringliggende områder. Hovedgaden i byen er Victory Street.

Politik 
Tamara Kilivnik er borgmester og leder af regionen Rybnitsa Raion.

Demografi 

I 1970 havde Rîbniţa en befolkning på 32.400 mennesker og i 1989 var den vokset til 61.352, men den faldt igen til 53.648 ved folketællingen i 2004.

Resultatet af de sidste folketællinger.

Religion 
Byen har tre kirker beliggende lige ved siden af hinanden. Den katolske kirke, en ortodokse kirke, og en synagoge.

Sport 
FC Iskra-Stal Rîbniţa er byens professionelle fodboldklub, der spiller i den øverste moldoviske fodboldliga, den Divizia Naţională.

Berømte personer fra byen 
 Eugenia Halus
 Rabbi Chaim Zanvl Abramowitz, den Ribnitzer Rebbe
 Yevgeny Shevchuk, formand for Transnistrien

Venskabsbyer 
Rîbniţa er venskabsby med:
  Dmitrov, Rusland
  Vinnytsja, Ukraine
  Hola Prystan, Ukraine

Noter

Eksterne links 
 officielle hjemmeside for byen
 Byens forretningsportal 
 Kort over Rîbniţa
 Rybnica  (Rîbniţa) i det polske geografileksikon (1881) (på polsk)

Byer i Transnistrien
Rune Elers

Rune Elers (født 20. maj 1969) er en dansk skuespiller.

Elers er uddannet fra Statens Teaterskole i 1995.

Filmografi

Tv-serier 
 Rejseholdet (2000-2003)
 Ørnen (2004)

Eksterne henvisninger 
 
 
 
 

Skuespillere fra Danmark
Cahul

Cahul er en by i det sydlige Moldova med et indbyggertal på ca.  indbyggere. Byen er hovedstad i et distrikt af samme navn, og ligger tæt ved grænsen til nabolandet Rumænien.

Eksterne henvisninger 

Byer i Moldova
Klaus Wegener

Klaus Wegener (født 23. januar 1944, død 5. august 2018) var en dansk skuespiller.

Wegener var uddannet fra Skuespillerskolen ved Aarhus Teater 1966-1969 og var bl.a. ansat ved Aarhus Teater og Svalegangen.

Klaus Wegener døde ved en drukneulykke ved øen Anholt.

Filmografi 
 Riget I (1994)
 Riget II (1997)

Tv-serier 
 TAXA (1997-1999)

Referencer

Eksterne henvisninger 
 
 

Skuespillere fra Danmark
Ungheni

Ungheni er en by i det vestlige Moldova med et indbyggertal på  indbyggere. Byen ligger på grænsen til Rumænien.

Eksterne henvisninger 

 

Byer i Moldova
Soroca

Soroca er en by i det nordøstlige Moldova med et indbyggertal på . Byen ligger ved bredden af floden Dnestr tæt ved grænsen til nabolandet Ukraine.

Eksterne henvisninger 

 

Byer i Moldova
Ruth Junker

Ruth Junker (født 22. december 1964) er en dansk skuespiller.
Junker er uddannet fra skuespillerskolen ved Odense Teater i 1993.

Filmografi 
 Riget I (1994)
 Riget II (1997)

Tv-serier 
 Strisser på Samsø (1997-1998)

Eksterne henvisninger 
 

Skuespillere fra Danmark
Orhei

Orhei er en by i det øst-centrale Moldova med et indbyggertal på ca.  indbyggere.

Eksterne henvisninger 

 Byens officielle hjemmeside 

Byer i Moldova
Ole Gorter Boisen

Ole Gorter Boisen (født 21. september 1965) er en dansk skuespiller.

Boisen er uddannet fra Skuespillerskolen ved Aarhus Teater i 1992. Han har bl.a. været engageret ved Det Ny Teater, hvor han i 1998 medvirkede i West Side Story, og senere på Det Kongelige Teater.
I 2015 medvirkede han i Shu-bi-dua - The Musical, der havde premiere på Fredericia Teater, og solgte langt over 80.000 billetter.

Filmografi

Film

Tv-serier

Referencer

Eksterne henvisninger 
 
 
 
 
 CV

Ole Gorter
Skuespillere fra Danmark
Dubăsari

Dubăsari (russisk:Дубоссары), (ukrainsk:Дубоссари) og undertiden benævnt Dubossary, er en by i den autonome republik Transnistrien (del af Moldova), med et indbyggertal (pr. 2004) på ca. 28.500. Byen ligger ved bredden af floden Dnestr.

Etymologi 
Byens navn er flertalsformen af det rumænske arkaiske ord dubăsar, som er dannet af Duba (en lille træbåd), så Dubăsari betyder bådsmænd.

Historie 
Dubăsari er en af de ældste bebyggelser i Moldova. I byen og dens opland har der været flere arkæologiske fund fra stenalderen, og der er flere gravhøje, som formodentlig er skytiske.

Den første omtale af Dubăsari stammer fra begyndelsen af det 16. århundrede, hvor byen omtales som et marked med moldaviske bønder. 1792 blev byen en del af det Russiske kejserrige, og 1795 fik byen bystatus.

I 1924-1940 var Dubăsari del af den sovjetisk oprettede Moldoviske ASSR. I perioden før 2. verdenskrig blev byen industrialiseret. Da krigen brød ud i 1940, besatte af Sovjetunionen området Besarabien og det nordlige Bukivina. Det besatte område blev herefter en del af den nyoprettede Moldoviske SSR. Tyske og rumænske tropper besatte byen den 27. juni 1941. Først i sommeren 1944 lykkedes det sovjetiske styrker at generobre byen.

I 1951-1954 etableredes Dubăsari dæmningen. Det førte til dannelsen af Dubăsari søen og bygningen af vandkraftværket Dubossarskaya GES med en ydelse på 48 MW.

I perioden 1990-1992 var der flere større konflikter i Dubăsari og byens forstæder. I 1992 udartede de sig til Transnistrienkrigen som endte med dannelsen af den autonome republik Transnistrien.

Krigen i 1992 gjorde betydelig skade på byens økonomi.

Befolkning 

Resultatet af de sidste folketællinger.

Berømte personer fra byen 
 Vasile Iovv, moldoviske kommunistiske politiker, adjungeret af statsministeren for Republikken Moldova 
 Vlad Grecu, en moldovisk forfatter

Noter

Referencer 
 Byens hjemmeside 
 Byens turistguide (på engelsk) 

 Dubăsari (på rumænsk) 
 Dubosary  (Dubăsari) i det polske geografileksikon (1881) (på polsk)

Byer i Transnistrien
Svømmeklubben NORD

Svømmeklubben NORD er en dansk svømmeklub, der ligger i Nørresundby i det nordjyske.
Klubben blev stiftet 3. august 1922 under navnet Nørresundby Svømmeklub og havde dengang 22 medlemmer.

Klubben havde i 2003 et medlemstal på 960 medlemmer. Udover svømning har klubben også dykning.

Klubben har 3 afdelinger: Konkurrenceafdelingen, svømmeskolen og dykning.

Eksterne henvisninger 
Klubbens hjemmeside 
Konkurrenceafdelingens hjemmeside

NORD
Foreninger i Nørresundby
Henrik Fiig

Henrik Fiig (født 23. juni 1965) er en dansk skuespiller.

Fiig er uddannet fra Statens Teaterskole i 1993. Fra 1994 til 1997 var han tilknyttet Hippodromen, og kom senere til Folketeatret.

Filmografi 
 Nattevagten (1994)
 Riget II (1997)

Eksterne henvisninger 
 

Skuespillere fra Danmark
Bjarne G. Nielsen

Bjarne G. Nielsen (født 23. juni 1949, død 20. februar 2020) var en dansk skuespiller.

Nielsen var uddannet fra Statens Teaterskole i 1975. Han har i løbet af sin karriere været tilknyttet bl.a. Cumulus Teatret, Mungo Park, Taastrup Teater og Nørrebros Teater. Han har siden 1986 optrådt som H.C. Andersen i Jesperhus Blomsterpark.

Filmografi 
 Ved vejen (1988)
 Bare løgn! (1991)
 Riget II (1997)
 En dans på roser (2011)

Tv-serier 
 Matador (1981)
 Charlot og Charlotte (1996)
 Edderkoppen (2000)
 Nikolaj og Julie (2002-2003)
 2900 Happiness (2010)

Eksterne henvisninger 
 
 

Skuespillere fra Danmark
Elisabeth Nørager

Elisabeth Nørager (født 28. august 1951) er en dansk skuespiller.

Nørager blev uddannet fra Statens Teaterskole i 1973.

Filmografi 
 Mig og Mafiaen (1973)
 Nyt legetøj (1977)

Tv-serier 
 En by i Provinsen (1977-1980)

Eksterne henvisninger 
 

Skuespillere fra Danmark
Koleraudbruddet i Zimbabwe 2008-2009

Koleraudbruddet i Zimbabwe 2008-2009 var en koleraepidemi i Zimbabwe, som begyndte i august 2008 som fejede igennem landet og spredte sig til Botswana, Mozambique, Sydafrika og Zambia. Inden 31. december 2008 var der meldt om 30.938 tilfælde, hvoraf 1.551 dødsfald. Den zimbabwiske regering erklærede undtagelsestilstand efter udbruddet, og efterspurgte international bistand.

Referencer

Eksterne henvisninger 

Zimbabwes historie
Epidemier
Erik Overbye

Erik Overbye (født 6. december 1934 i København) er en dansk filmproducent, produktionsleder og fotograf.

Filmografi 
 Mor skal giftes (1958)
 Soldaterkammerater (1958)
 Ballade på Bullerborg (1959)
 Pigen i søgelyset (1959)
 Den sidste vinter (1960)
 Eventyrrejsen (1960)
 Landsbylægen (1961)
 Jetpiloter (1961)
 Drømmen om det hvide slot (1962)
 Det tossede paradis (1962)
 Oskar (1962)
 Frøken April (1963)
 Bussen (1963)
 Vi har det jo dejligt (1963)
 Selvmordsskolen (1964)
 Gertrud (1964)
 Slottet (1964) 
 Nøddebo Præstegård (1974)
 Sønnen fra Vingården (1975)
 Spøgelsestoget (1976)

Eksterne henvisninger 
 

Filmproducere fra Danmark
Personer fra København
Tony Hawks Project 8

Tony Hawk's Project 8, officielt forkortet som THP8, er det ottende spil i Tony Hawk's computerspilserie. Det blev udgivet til PlayStation 2, PlayStation 3, Xbox og Xbox 360. Navnet Project 8 henviser til konkurrencen Project 8 i spillets historie, samt at det er det ottende spil i "Tony Hawks"-serien.

Der er en del pro-skaters med i spillet, hvoraf blandt andet Tony Hawk, Ryan Sheckler, Bam Margera kan nævnes. Det er også muligt lave sin egen figur. Man starter i sit eget kvarter, og efterhånden som man når videre i spillet, bliver det muligt at skate andre steder,så som i Fun Parks, byer og skater-parker.

Computerspil fra 2006
PlayStation 2-spil
PlayStation 3-spil
PlayStation Portable-spil
Xbox-spil
Xbox 360-spil
Jordens kredsløb

for jordens egenrotation - se Jordens egenrotation
Jordbane er den elliptiske figur hvormed vores planet bevæger sig omkring solen. På grund af at jorden således henholdsvis nærmer og fjerner sig fra solen, vil dens hastighed i banen skiftevis øges og mindskes. For forståelsens skyld er illustrationen herunder gjort noget mere excentrisk end i virkeligheden, hvor lilleaksen er blot 0,14 promille mindre end storaksen.

 Excentricitet: E = e / R
 En ellipses excentricitet (E) er forholdet mellem afstanden fra centrum til brændpunktet og storradius.
 For jordbanen gælder E = 0,016.708.634.2 pr. 01.01.2000 kl. 12.00 UT. Den forandrer sig langsomt over tid.

 Middelafstand: m = R
 Middelafstanden opstår, når jorden passerer lilleaksen ved 90° og 270°.
 Jorden er nærmest solen ved 0°. Kaldet perihelium (P). Forekommer p.t. ca. 4. januar.
 Jorden er længst væk fra solen ved 180°. Kaldet aphelium (A). Forekommer p.t. ca. 4. juli.

 Lilleradius: r² = R² – e²
 Almindelig pythagorasudregning.

 Baneretning: b = 90π / 180 + atan2( cos(v)r, sin(v)R) – atan2( cos(v)R – e, sin(v)r)
 Jordens baneretning er vinkelret på linjen til solen i perihelium og aphelium.
 Set fra Nordstjernen drejer jorden mod uret rundt om solen. Altså i stigende vinkelgrader.
 Fra perihelium til aphelium er vinklen over 90°, og størst ved passage af lilleaksen.
 Fra aphelium til perihelium er vinklen under 90°, og mindst ved passage af lilleaksen.
 Funktionen atan2 virker i de fleste edb-programmer, og kan i modsætning til en almindelig atan angive vinklen i alle 4 kvadranter.
 Vinkelberegningerne foregår i radianer.
 Vinklen (v) gælder i ellipsens centrum; men for en tænkt cirkel.

 Middelhastighed: hm = 2πR / T
 Omløbstiden (T) for jorden er p.t. 31.556.926 sekunder.
 Middelhastigheden opstår, når jorden passerer lilleaksen.
 Pudsigt nok er middelhastigheden ens uanset ellipsens excentricitet.

 Solafstand: a² = (cos(v)R – e)² + (sin(v)r)²

 Impulsmoment: i = sin(b)ha
 Da impulsmomentet er konstant hele vejen rundt, er det nu muligt at beregne hastigheden i hvilket som helst punkt.
 For jorden er hastigheden i perihelium cirka 3,4 % større end i aphelium.

 Periheliumstiden: t = T (v – sin(v)e)
 Den tid, det tager jorden at komme fra perihelium til en given vinkel, kaldes periheliumstiden.
 Ved at sammenligne den med en jævn vinkelhastighed, får man hvor meget jorden er forud/bagud i tid.
 Ved passage af perihelium og aphelium er jorden hverken forud eller bagud.
 Forskellen er størst ved passage af lilleakserne. Forud ved 90°, bagud ved 270°.

Astronomi